dh-unibe/image-text_koenigsfelden-charters-post-1500 huggingface dataset:
Wir, der schultheisz und raut ze Waltzhuͦt, ✳ tuͦnd kund menglichem mit dem brief ✳ von der spenn
und zuͦsprùch wegen, so die erwirdigen und geistlichen in gott ùnser gneͧdigen froͧwen,
die eͣptissin und der convent des gotzhus ze Kûngsvelt, gehept haben zuͦ Petern
Murrin und Heinin Bruchlin, ùnsern burgern ze Waltzhuͦt, ✳ als umb den win zeh̄den,
so die erstgenanten Peter Murri und Heini Bruchli ✳ denselben ùnsern gneͧdigen
froͧwen von Kùngsvelt by den neͧchsten dem jaren her vorgehept und nit gericht
haben von iren zwein wingartten, gelegen ze Waltzhuͦt ob dem wyger an dem
Letten, deshalben das si meintent dieselben zwen wingartten werent zehendes fryg
herkomen, daz darab kein zehend gaͧn soͤlt ✳ ꝫcꝭ. ✳ derselben spenn und sach ✳ die vorgen̄
beid teil willclich hin zuͦ ùns koment sint und habend ùns dero getrùwet, also wie
wir si guͤtlich har inn vonenander wisent und entscheident, daz si nun und hienah
daby beliben und das steͧt halten wellent. ✳ und nach dem und wir red, widerred und
kuntschafft von beiden teilen ingenomen und verhoͤrt haben von der sach wegen,
so haben wir si guͤtlich vonenander gewist, entscheiden und mit enander ùbertragen
also das soͤlicher zehend, ✳ den Peter Murri und Heini Bruchli ùnsren gneͧdigen froͧwē
von Kùngsvelt, vorgenant, die drù jar vorgehalten und inngehept haben alz vorstaͧt
gantz tod und ab sin sol, ✳ und das dieselben Peter Murri und Heini Bruchli und
ouch sunder alle die, zuͦ dero handen und gewalt ✳ die vorgedaͧchten wingàrtten
fùrbasz ✳ yemer mer koment, den obgenanten ùnsern gneͧdigen froͧwen von Kùngsvelt
den zehenden hinfùr darusz ✳ und darab richten und geben soͤllent getrùwlichn̄
und ungevarlich als ab ander₎ wingartten ✳ ze Waltzhuͦt, ✳ die denselben ùnsern froͧwen
zehenden gebend, und sùllent oͧch fùrbz harinn kein fùrwort nit mer haben in
dehein wis. ✳ ✳ ✳ harùber zem urkùnd haben wir, obgenant₎ schultheisz und raut, ùnser
statt Waltzhuͦt ✳ gemein insigel offenlich heissen hencken an disen brief, ✳ der gebn̄
wart uff mentag neͧhst vor sant Gallen tag, nach Cristi gepùrt tusent vierhundert drissig und im vierden jare ꝫꝭ ꝫꝭ.
Königsf. 584
wist vòn
Murris und
Brùchlin
Staatsarchiv
AARGAU
lij
434
K
S ✳ 26 ✳
Nͦ✳ 25 ✳